સરળતાની તો તેઓ સાક્ષાત્‌ મૂર્તિ! નાના શિશુ કરતાંય વધુ સરળ, પરંતુ આ સરળતાની સાથે, મૂલ્યોની બાબતમાં તેઓ મક્કમ. પ્રચંડ પુરુષાર્થ કરીને બી.એ.પી.એસ. સ્વામિનારાયણ સંસ્થાને તેમણે બિંદુમાંથી સિંધુ સુધી પહોંચાડી. ઠેરઠેર સમર્પણભાવનું એક મોજું પ્રસરાવીને દેશ-વિદેશમાં સંસ્કૃતિ ધામ અક્ષરધામ જેવાં મહામંદિરો અને અન્ય ૧,૧૦૦થી વધુ મંદિરોનાં નિર્માણ કર્યા. ૧,૦૦૦થી વધુ ત્યાગી સંતો બનાવ્યા. ૧૭,૦૦૦થી વધુ ગામડાં-નગરોમાં વિચરણ કર્યું હતું!